ΕΝΟΤΗΤΑ Ε, ΚΕΦΑΛΑΙΟ 8: Η ΓΕΡΜΑΝΙΚΗ ΕΠΙΘΕΣΗ ΚΑΙ Ο Β’ ΠΑΓΚΟΣΜΙΟΣ ΠΟΛΕΜΟΣ

1. Γιατί οι Γερμανοί έστεψαν τον ενδιαφέρον του στα βαλκάνια το 1941;

Οι Γερμανοί, μετά την αποτυχία των Ιταλών να κατακτήσουν την Ελλάδα, αναγκάστηκαν να προστατεύσουν το γερμανικό στρατό από τους βομβαρδισμούς της βρετανικής αεροπορίας που είχε βάση τα βαλκάνια, κι έτσι έστρεψαν τον ενδιαφέρον τους προς τα εκεί.

1. Πώς κινήθηκε ο γερμανικός στρατός μετά τη συμμαχία Γερμανίας – Βουλγαρίας;

Στις αρχές του Μαρτίου 1941 η Βουλγαρία συμμάχησε με τη Γερμανία δίνοντας της τη δυνατότητα να περάσεις ελεύθερα στο έδαφος της. Επόμενος στόχος έγινε η Ελλάδα, η οποία επιτρέπει να αποβιβαστούν στη χώρα στρατιώτες των συμμαχικών δυνάμεων. Τον επόμενο μήνα αρχίζει ο βομβαρδισμός από τα γερμανικά αεροπλάνα και οι Γερμανοί επιτίθενται στα ελληνικά οχυρά. Ταυτόχρονα, γερμανικά άρματα μάχης κατευθύνονται στην Κοζάνη και τα Γρεβενά.

1. Πώς αντέδρασε ο ελληνικός στρατός;

Ο ελληνικός στρατός, που υπερασπιζόταν το Ρούπελ κι άλλα οχυρά στα σύνορα με τη Βουλγαρία, αντιστάθηκε αλλά δεν μπόρεσε να αντιμετωπίσει την ταυτόχρονη εισβολή από δύο διαφορετικές περιοχές.

1. Ποιά η πορεία της σταδιακής κατάληψης της Ελλάδας από τους Γερμανούς;

Μετά την πτώση των ελληνικών οχυρών γερμανικές δυνάμεις καταλαμβάνουν τη Θεσσαλονίκη και κατευθύνονται προς τη νότια Ελλάδα. Η κυβέρνηση αποσύρεται στην Κρήτη που ήταν ακόμα ελεύθερη. Η Αθήνα παραδόθηκε στους κατακτητές στις 27 Απριλίου 1941. Μέχρι το τέλος του μήνα, όλη η ηπειρωτική χώρα είχε καταληφθεί.

1. Τι γνωρίζεις για τη μάχη της Κρήτης;

Η Κρήτη ήταν το τελευταίο ελληνικό οχυρό και την υπεράσπιζαν συμμαχικά και ελληνικά στρατεύματα, καθώς και ένοπλοι πολίτες. Το 1941, Γερμανοί αλεξιπτωτιστές έπεσαν στην Κρήτη και για 10 μέρες οι συγκρούσεις ήταν σκληρές. Στο τέλος, επικράτησαν οι Γερμανοί, αλλά με πολύ μεγάλες απώλειες.

1. Πότε άρχισε περίοδος της Κατοχής;

Μετά την κατάληψη της Κρήτης το ελληνικό κράτος κυριεύθηκε από τις δυνάμεις του Άξονα και άρχισε περίοδος της Κατοχής που κράτησε μέχρι το 1944.

1. Πότε τερματίστηκε ο Β’ Παγκόσμιος Πόλεμος και ποιες οι συνέπειές του;

Ο β’ Παγκόσμιος Πόλεμος τερματίστηκε το 1945 με νίκη των συμμαχικών δυνάμεων. Οι καταστροφές ήταν ανυπολόγιστες. Προκλήθηκαν μεγάλες υλικές ζημιές, ενώ εκατομμύρια άνθρωποι έχασαν τη ζωή τους. Οι πιο τραγικές στιγμές του πολέμου που προκάλεσαν φρίκη και συγκλόνισαν την ανθρωπότητα ήταν το ολοκαύτωμα των Εβραίων στα ναζιστικά στρατόπεδα συγκέντρωσης και η ρίψη δύο ατομικών βομβών στις πόλεις Χιροσίμα και Ναγκασάκι, τις οποίες έριξαν οι αμερικάνοι για να αναγκάσουν την Ιαπωνία να παραδοθεί.